CELEX: 62007FN0139
Language: mt
Date: 2007-12-10 00:00:00
Title: Kawża F-139/07: Rikors ippreżentat fl- 10 ta' Diċembru 2007 — Van Arum vs Il-Parlament

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/49
            
         Rikors ippreżentat fl-10 ta' Diċembru 2007 — Van Arum vs Il-Parlament
   (Kawża F-139/07)
   (2008/C 92/99)
   Lingwa tal-kawża: L-Olandiż
   Partijiet
   
      Rikorrent: Rinse van Arum (Winksele, il-Belġju) (rappreżentant: W. van den Muijsenbergh, avukat)
   
      Konvenut: Il-Parlament Ewropew
   Suġġett u deskrizzjoni tal-kawża
   Ir-rikorrent jitlob, minn naħa, il-modifika tar-rapport tal-persunal fil-konfront tiegħu u, sussidjarjament, l-annullament tiegħu. B'mod iktar sussidjarju, huwa jitlob li jiġi ordnat li l-provi kollha li huma l-bażi ta' ċerti rimarki kkontestati li jinsabu fir-rapport tal-persunal tiegħu jiġu nnotifikati lilu u li tittieħed deċiżjoni dwar il-fatti u r-rapporti kkontestati. Min-naħa l-oħra, ir-rikorrent jitlob li l-Awtorità tal-Ħatra tiġi kkundannata tħallas is-somma simbolika ta' EUR 1 għal danni.
   Talbiet tar-rikorrent
   
               —
            
            
               timmodifika r-rapport tal-persunal fil-konfront tiegħu;
            
         
               —
            
            
               sussidjarjament, tannulla r-rapport kompletament;
            
         
               —
            
            
               b'mod iktar sussidjarju, tordna li l-provi kollha li huma l-bażi ta' ċerti rimarki kkontestati li jinsabu fir-rapport tal-persunal tiegħu jiġu nnotifikati lir-rikorrent u li tittieħed deċiżjoni dwar ċerti fatti u r-rapporti kkontestati;
            
         
               —
            
            
               tikkundanna lill-Awtorità tal-Ħatra tħallas somma simbolika ta' EUR 1 għal danni;
            
         
               —
            
            
               tikkundanna lill-Parlament Ewropew għall-ispejjeż.